Най-успешните студийни албуми на Брус Спрингстийн, "„Born to Run“" и "„Born in the U.S.A.“", въплъщават неговия стремеж да търси възвишеност в американското ежедневие и го превръщат в един от най-популярните изпълнители в Съединените щати през 80-те години на 20 век. Подкрепата му за кандидат-президентските кампании на Джон Кери и Барак Обама постепенно свързват имиджа му с политическата левица. Спрингстийн е известен и с подкрепата си за различни благотворителни каузи в родния му щат Ню Джърси и на други места, както и с реакцията си на Атентатите от 11 септември, отразени в албума му "„The Rising“".